CELEX: 62015TN0440
Language: hr
Date: 2015-07-29 00:00:00
Title: Predmet T-440/15: Tužba podnesena 29. srpnja 2015. – European Dynamics Luxembourg i dr. protiv Europske agencije za lijekove

12.10.2015   
            
            
               HR
            
            
               Službeni list Europske unije
            
            
               C 337/31
            
         Tužba podnesena 29. srpnja 2015. – European Dynamics Luxembourg i dr. protiv Europske agencije za lijekove
   (Predmet T-440/15)
   (2015/C 337/32)
   Jezik postupka: grčki
   
      Stranke
   
   
      Tužitelji: European Dynamics Luxembourg (Lussemburgo, Luksemburg), Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Atene, Grecia), European Dynamics Belgium SA (Bruxelles, Belgio) (zastupnici: I. Ampazis i M. Sfiri, avvocati)
   
      Tuženik: Europska agencija za lijekove
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Zahtjev za pružanje usluga br. SC002 (Request Form for Services) Europske agencije za lijekove, u okviru Okvirnog sporazuma ΕΜΑ/2012/10/ICT, dostavljen tužiteljima 22. svibnja 2015. elektroničkom porukom Direktora središnjeg ureda za resurse, i
            
         
               —
            
            
               naloži Europskoj agenciji za lijekove snošenje svih troškova postupka tužiteljâ.
            
         
      Tužbeni razlozi i glavni argumenti
   
   Prema navodima tužitelja, pobijani Zahtjev za pružanje usluga (Request Form for Services) treba poništiti sukladno članku 263. UFEU-a, jer je EMA promijenila kriterije za dodjelu propisane Tehničkim specifikacijama, te uvela nove kriterije u fazi slanja Zahtijeva za pružanje usluga analitičara sustava za upravljanje (Business Analysts).